wickkiey/tamil-wikipedia-chunked huggingface dataset:
# விக்கிப்பீடியா:விக்கித்திட்டம்

## இயங்கும் முறை

தொகுப்பாளர்களின் பங்களிப்பே விக்கிப்பீடியாவின் வெற்றிக்கு முழுமுதற்க் காரணமாகும். ஒரு தலைப்பைப் பற்றிய விவாதங்களை தொகுப்பாளர்கள் முன்வைக்க விக்கித்திட்டத்தின் பக்கங்களே சரியான இடம். இங்கே தான் தொகுப்பாளர்கள் அத்தலைப்பின்கீழ் அமையும் கட்டுரைகளைப் பற்றி கூட்டாக விவாதிக்கலாம். அக்கட்டுரைகளை மேம்படுத்த முயற்சிகள் எடுக்கலாம் அல்லது திட்டத்திற்காக செய்த பணிகளை கணக்கிடலாம். விக்கித்திட்டங்கள் மூலம் கட்டுரைகளைத் தொகுக்கும் பணி எளிதாகும். தானியங்கி மூலம் கட்டுரைகளின் துப்புரவு பணிகள் நடக்கும், மற்றும் பயனர்களுக்கு உதவும் கருவிகள், வார்ப்புருக்கள் உருவாகும். குறிப்பிட்டத் திட்டத்தை மேம்படுத்த அத்திட்டத்தில் பங்களிக்கும் அனைவரும் ஒன்றாக முயற்சி செய்ய ஏதுவான இடம், விக்கித்திட்டமே. புதிதாக சேர்க்கப்பட்ட கட்டுரைகள், மேம்படுத்தப்படவேண்டிய கட்டுரைகள் என அனைத்தையும் சரிசெய்ய விக்கித்திட்டங்கள் உதவும்.  
விக்கித்திட்டம் என்பது சட்டங்கள் போடும் கழகம் அல்ல, தனியுரிமை கொண்டாடும் இடமல்ல, மேலும், கட்டுரைகளின் மீது தன் எண்ணங்களை திணிக்கும் இடமல்ல.
# விக்கிப்பீடியா:விக்கித்திட்டம்

## திட்டத்தினை கண்டுபிடிக்க

**புதிய பங்களிப்பாளர்களை விக்கித்திட்டம் வரவேற்கிறது**; உங்களுக்கு ஆர்வமுள்ள ஏதேனும் அல்லது அனைத்து திட்டங்களிலும் சேர்க!  
கீழ்காணும் பெட்டியில் உங்களுக்கு ஆர்வமுள்ள விக்கித்திட்டத்தை தேடுக:
<div>
<inputbox>
type=fulltext
bgcolor=white
width=30
prefix = விக்கிப்பீடியா:விக்கித்திட்டம்
searchbuttonlabel=விக்கித்திட்டங்களை தேடுக
break=no
placeholder=உதாரணம், இந்தியா
</inputbox>
</div>
# விக்கிப்பீடியா:விக்கித்திட்டம்

## விக்கித்திட்டம் உருவாக்குதலும் பராமரித்தலும்

**பலர் இணைந்து பணிகளை செய்ய உகந்த இடம் விக்கித்திட்டமே.**  
எவரேனும் ஓர் விக்கித்திட்டத்தினை தொடங்கலாம். ஆனால், அது ஒரு இயங்கும் திட்டத்தின் நகலாக இருக்கக்கூடாது. மேலும், திட்டங்கள் ஓர் பெரும் தலைப்பினைக் கொண்டதாக இருக்க வேண்டும். பல கட்டுரைகளுக்கு அது ஒரு குடையாக இருக்க வேண்டும். திட்டத்தில் இணையும் பங்களிப்பாளர்கள், அத்திட்டத்தினை மேம்படுத்த உதவ வேண்டும்.
# விக்கிப்பீடியா:விக்கித்திட்டம்

## உருவாக்கப்பட்டுள்ளவை

1.
# விக்கிப்பீடியா:விக்கித்திட்டம்

## முன்னெடுப்புகள்

1. விக்கிப்பீடியா:விக்கித்திட்டம்/2024, 2025, 2026
# புனித வியாகுல அன்னை பெருங்கோவில் (திருச்சூர்)

**புனித வியாகுல அன்னை பெருங்கோவில்** (*Our Lady of Dolours Basilica*) என்பது இந்தியாவின் கேரள மாநிலத்தில் திரிசூர் நகரில் அமைந்துள்ள சீரோ-மலபார் கத்தோலிக்க திருச்சபையின் இணைப் பெருங்கோவில் ஆகும். இது ஆசியாவிலேயே மிக உயரமான கோவில் கட்டடங்களுள் ஒன்று ஆகும்.
# புனித வியாகுல அன்னை பெருங்கோவில் (திருச்சூர்)

## கலைப் பாணி

இக்கோவில் கோத்திக் கலைப்பாணியில் அமைந்தது. இந்திய-கோத்திக் பாணிக்கு சிறந்த எடுத்துக்காட்டாக அமைந்த இக்கோவில் கட்டடம் 25,000 சதுர அடிகள் (2,300 சதுர மீட்டர்கள்) பரப்பில் உள்ளது. இக்கோவிலின் முன்புறத்தில் வானுயர எழுகின்ற மணிக்கூண்டுகள் உள்ளன. கோவிலின் நடு நீள்பகுதியை அடுத்துள்ள நீள்பகுதிகள், குறுக்குப் பகுதிகள் ஆகியவை இரு மாடி கொண்டுள்ளன. கோவிலின் நடுப் பீடம் ஒன்றும் இரு பக்கமும் ஐந்து ஐந்தாக வேறு பத்து துணைப் பீடங்களும் இக்கோவிலில் உள்ளன.  
இந்தியாவிலேயே மிகப் பெரிய கோவிலான இப்பெருங்கோவிலின் உட்புறத்தில் அலங்கார வேலைப்படுகள் பல உள்ளன. சுவர் ஓவியங்களும் புனிதர் திருச்சிலைகளும் விவிலிய வரலாற்றைச் சித்தரிக்கின்ற ஓவியங்களும் கோவிலின் உள்ளே சிறப்பான விதத்தில் அமைந்துள்ளன.  
இக்கோவிலின் முதல் கட்டடமும் பங்கும் 1814இல் ஏற்படுத்தப்பட்டன. இதுவே திரிசூரின் முதல் கத்தோலிக்க கோவில் ஆகும். மேலும், கத்தோலிக்க சீரோ-மலபார் திருச்சபைக்கு இக்கோவில் ஓர் தலைமை இடமாக விளங்கிவந்துள்ளது.
# புனித வியாகுல அன்னை பெருங்கோவில் (திருச்சூர்)

## கல்தேய ஆயர் வருகை

1874இல் கல்தேய கத்தோலிக்க ஆயரான எலியாஸ் மெல்லுஸ் என்பவர் இந்தியா வந்து, தம்மை ஆயராக ஏற்குமாறு கூறி, பல கத்தோலிக்கர்களைத் தம் வசம் ஈர்த்துக்கொண்டார். அந்த ஆயரை ஏற்றுக்கொண்ட குழு புனித வியாகுல அன்னைக் கோவிலை மையமாகக் கொண்டு செயல்பட்டது. படிப்படியாக, கத்தோலிக்க திருச்ச்சபையிலிருந்து பிரிந்து சென்றது. இதுவே “கல்தேய சிரிய திருச்சபை” என்ற பெயர் ஏற்றது.
# புனித வியாகுல அன்னை பெருங்கோவில் (திருச்சூர்)

## கத்தோலிக்கர் கட்டிய புதிய கோவில்

இதைத் தொடர்ந்து, சீரோ-மலபார் கத்தோலிக்கர்கள் ஒரு புதிய கோவிலைத் தமக்கென்று 1929இல் கட்டினர்கள். முதலில் இருந்த கோவில் “மார்ட் மரியம் பெரிய கோவில்” (Mart Mariam Big Church) என்ற பெயரைப் பெற்றது. அக்கோவில் இப்போது கல்தேய சிரிய திருச்சபையில் மறைமாவட்டக் கோவிலாகத் திகழ்கின்றது.  
1929இல் தொடங்கிய கோவில் கட்டட வேலை பல படிகளில் நடந்து முடிந்தது. முகப்பில் உள்ள இரு பெரிய கோபுரங்களும் 146 அடி (45 மீ.), நடுக்கோபுரம் 260அடி (79 மீ.) உயரம் கொண்டவை. இவ்வாறு இக்கோவில் ஆசியாவிலேயே மிக உயர்ந்த கோவில்களுள் மூன்றாவது இடத்தில் உள்ளது (காண்க: உலகில் உயர்ந்த கோவில்கள்).
# புனித வியாகுல அன்னை பெருங்கோவில் (திருச்சூர்)

## தமிழகக் கட்டடக் கலைஞர்கள்

மிக உயர்ந்தவையான அக்கோபுரங்களைக் கட்டி எழுப்பவது பெரிய சவாலாக இருந்தது. அவற்றைக் கட்டுவதற்காக தமிழ்நாட்டிலிருந்து சில கட்டட வல்லுநர்கள் கொண்டுவரப்பட்டனர். கோவில் கட்டட வேலையை நிறைவுசெய்த கட்டட வல்லுநர் பெயர் அம்புரோசு கவுண்டர்.
# மண்டூகம் (சிற்பநூல்)

இந்தியச் சிற்ப மரபில் **மண்டூகம்** அல்லது **சண்டிதம்** என்பது, 32 வகைகளாகச் சொல்லப்படும் தள அமைப்புகளில் ஒன்று. "மண்டூகம்" என்பது சமசுக்கிருத மொழியில் "தவளை" என்னும் பொருள் தருவது. இது ஒவ்வொரு பக்கமும் எட்டாகப் பிரிக்கப்பட்டு மொத்தம் அறுபத்து நான்கு (8 x 8) பதங்களைக் (நிலத்துண்டு) கொண்டது. இந்த அமைப்பில், நடுவில் வரக்கூடிய நான்கு பதங்கள் பிரம்மாவுக்கு உரியன. மீதியுள்ள அறுபது பதங்களுள் சில பதங்கள் ஒவ்வொன்றும் ஒவ்வொரு தேவருக்கு உரியவை. சில இடங்களில் இரண்டு பதங்களைச் சேர்த்து ஒருவருக்கு உரித்தாக்கப்பட்டு உள்ளன. வேறு சில பதங்கள் ஒவ்வொன்றும் இரண்டாகப் பிரிக்கப்பட்டு ஒவ்வொரு பிரிவும் (அரைப் பதம்) வெவ்வேறு தேவர்களின் பதங்களாக அமைகின்றன. இவ்வாறு 64 பதங்களில் உருவாகும் மொத்தம் 45 பிரிவுகள் 45 தேவர்களுக்கு உரியவையாக உள்ளன.
# எசுப்பானியா தேசிய காற்பந்து அணி

**எசுப்பானியத் தேசிய கால்பந்து அணி** பன்னாட்டு கால்பந்துப் போட்டிகளில் எசுப்பானியாவின் சார்பாக விளையாடும் அணி ஆகும். இதனை எசுப்பானிய அரச கால்பந்துக் கூட்டமைப்பு நிர்வகித்து வருகிறது. தற்போதைய பயிற்றுனராக வின்சென்ட் டெல் பாஸ்க் இருக்கிறார். இந்த எசுப்பானிய அணியை பொதுவழக்கில் ("சிவப்பு"), ("சிவப்பு வெறி"), ("எசுப்பானிய வெறி") எனக் குறிப்பிடுகின்றனர். 1904இல் பன்னாட்டுக் கால்பந்து சங்கங்களின் கூட்டமைப்பில் உறுப்பினராக இணைந்தது. இதுவரை நடைபெற்ற 19 உலகக்கோப்பை காற்பந்து போட்டிகளில் பதின்மூன்றிலும் 14 ஐரோப்பியப் போட்டிகளில் ஒன்பதிலும் பங்கேற்றுள்ளது. மூத்த மற்றும் இளைய அணிகள் மொத்தம் 73 பன்னாட்டு கோப்பைகளை வென்றுள்ளன.  
எசுப்பானியா 2010 உலகக்கோப்பை மற்றும் யூரோ 2012 கோப்பைகளை வென்று உலகக்கோப்பை மற்றும் ஐரோப்பியக் கோப்பைகளின் நடப்பு வாகையாளராவர். உலக எலோ தரவரிசையில் இரண்டாமிடத்தில் உள்ளனர். பிபா உலகத் தரவரிசையில் முதலாமிடத்தில் உள்ளனர். மேலும் யூரோ 2008இல் வென்றமையால் தொடர்ந்து மூன்று பன்னாட்டுக் கோப்பைகளை வென்ற ஒரே தேசிய அணியாக விளங்குகின்றனர். 29 போட்டிகளில் தொடர்ந்து தோல்வியடையாத அணியாக உள்ளனர். இவற்றால் காற்பந்து விமரிசகர்களும், வல்லுனர்களும் முன்னாள் விளையாட்டாளர்களும் தற்போதைய எசுப்பானிய அணியை எக்காலத்திலும் உலகக் கால்பந்து வரலாற்றிலேயே மிகச்சிறந்த அணியாக மதிப்பிடுகின்றனர்.
# பிபா கூட்டமைப்புக்களின் கோப்பைப் போட்டி

**பிபா கூட்டமைப்புக்களின் கோப்பைப் போட்டி** (*FIFA Confederations Cup*) ] தேசிய அணிகளுக்கிடையே பன்னாட்டுக் கால்பந்து சங்கங்களின் கூட்டமைப்பினால் நடத்தப்படும் பன்னாட்டு காற்பந்தாட்டப் போட்டியாகும். தற்போது ஒவ்வொரு நான்காண்டுகளுக்கு ஒருமுறை இந்தப் போட்டிகள் நடைபெறுகின்றன.பிபா அமைப்பின் கீழ் ஒவ்வொரு கண்டத்திற்கும் அமைக்கப்பட்டுள்ள ஆறு கூட்டமைப்புக்களின் (ஐரோப்பிய கால்பந்து சங்கங்களின் ஒன்றியம், தென் அமெரிக்க கூட்டமைப்பு, வடக்கு மத்திய கரீபியன் கூட்டமைப்பு, ஆபிரிக்க கூட்டமைப்பு, ஆசிய கூட்டமைப்பு, ஓசியானா கூட்டமைப்பு), போட்டிகளில் வென்ற அணிகள், உலகக்கோப்பை வென்ற அணி மற்றும் போட்டி நடத்தும் நாட்டின் அணி என எட்டு அணிகள் பங்கேற்கின்றன.  
2005ஆம் ஆண்டிலிருந்து எந்த நாட்டில் உலகக்கோப்பைப் போட்டிகள் வரும் ஆண்டில் நடக்க உள்ளதோ, அதே நாட்டில் முந்தைய ஆண்டு நடத்தப்படுகிறது; இது உலகக்கோப்பை போட்டிகளை நடத்த ஒரு ஒத்திகையாக அமைகிறது. 2013 பிபா கூட்டமைப்புக்களின் கோப்பை போட்டியை சூன் 15 முதல் சூன் 30 வரை நடத்திய பிரேசில் இறுதி ஆட்டத்தில் எசுப்பானியாவை 3–0 என்ற கணக்கில் தோற்கடித்து கோப்பையை வென்றது.
# பிபா கூட்டமைப்புக்களின் கோப்பைப் போட்டி

## வரலாறு

பிரேசிலும் செருமனியின் நியூரம்பெர்க்கிலுள்ள கிரன்டிக் விளையாட்டரங்கில் மோதுதல்]]  
இந்தப் போட்டிகள் துவக்கத்தில் சவூதி அரேபியாவால் ஒருங்கிணைக்கப்பட்டு நடத்தப்பட்டு வந்தது; இதனை **அரசர் ஃபாட் கோப்பை** (*கூட்டமைப்புகளில் வென்றோர் கோப்பை * அல்லது *கண்டங்களிடை போட்டி*) என அழைத்தனர். 1992இலும் 1995இலும் சவூதி அரேபிய தேசிய அணியும் கூட்டமைப்பு போட்டிகளில் வென்ற அணியினரும் இந்தப் போட்டிகளில் கலந்து கொண்டனர். 1997இல் இந்தப் போட்டியை ஒருங்கிணைக்கும் பொறுப்பை பன்னாட்டுக் காற்பந்துச் சங்கங்களின் கூட்டமைப்பு ஏற்றுக் கொண்டது. *ஃபிஃபா கூட்டமைப்புக்களின் கோப்பை* என்ற பெயரில் இரண்டாண்டுகளுக்கு ஒருமுறை இந்தப் போட்டியை நடத்தி வந்தனர்.  
2005ஆம் ஆண்டு முதல் இது நான்கு ஆண்டுகளுக்கு ஒருமுறை நடத்தப்படுகின்றது. ஒவ்வொரு உலகக் கோப்பைக்கும் முந்தைய ஆண்டில் எதிர்வரும் உலகக்கோப்பை போட்டிகளை ஏற்று நடத்தவுள்ள நாடு இதனை நடத்தும் பொறுப்பை பெறுகின்றது. உலகக்கோப்பைக்கு ஒரு ஒத்திகையாகக் கருத்தப்படும் இந்தப் போட்டிகள் உலகக்கோப்பைக்காக தயார் செய்யப்பட்ட விளையாட்டரங்கங்களின் எண்ணிக்கையில் பாதியை பயன்படுத்துகின்றன. இதனால் ஏற்று நடத்தும் நாட்டிற்கு உயர்நிலைப் போட்டிகளை நடத்தும் பட்டறிவு கிடைக்கின்றது. தென்னமெரிக்க, ஐரோப்பிய வாகையாளர் அணிகள் இந்தப் போட்டிகளில் கலந்து கொள்வது விருப்பத்தேர்வாக உள்ளது.
# பிபா கூட்டமைப்புக்களின் கோப்பைப் போட்டி

## முடிவுகள்

### அரசர் ஃபாட் கோப்பை

| ஆண்டு | நடத்திய நாடு | வெற்றியாளர் | புள்ளிகள் | இரண்டாவது | மூன்றாவது | புள்ளிகள் | நான்காவது | கலந்து கொண்டவை |
| --- | --- | --- | --- | --- | --- | --- | --- | --- |
| 1992 | **** | **3–1** | **5–2** | 4 |  |  |  |  |
| 1995 | **** | **2–0** | **1–1**
(5–4p) | 6 | } |  |  |  |
# பிபா கூட்டமைப்புக்களின் கோப்பைப் போட்டி

## முடிவுகள்

### பிஃபா கூட்டமைப்புக்களின் கோப்பை

| ஆண்டு | நடத்திய நாடு | வெற்றியாளர் | புள்ளிகள் | இரண்டாவது | மூன்றாமிடம் | புள்ளிகள் | நான்காமிடம் | கலந்து கொண்டவை |
| --- | --- | --- | --- | --- | --- | --- | --- | --- |
| 1997 | **** | **6–0** | **1–0** | 8 |  |  |  |  |
| 1999 | **** | **4–3** | **2–0** | 8 |  |  |  |  |
| 2001 | **** | **1–0** | **1–0** | 8 |  |  |  |  |
| 2003 | **** | **1–0** | **2–1** | 8 |  |  |  |  |
| 2005 | **** | **4–1** | **4–3** | 8 |  |  |  |  |
| 2009 | **** | **3–2** | **3–2** | 8 |  |  |  |  |
| 2013 | **** | **3–0** | **2–2**
(3–2p) | 8 |  |  |  |  |
| 2017 | 8 | } |  |  |  |  |  |  |
# பிபா கூட்டமைப்புக்களின் கோப்பைப் போட்டி

## முடிவுகள்

### மேல் நான்கிடங்களுக்கு எட்டிய அணிகள்

| அணி | வெற்றியாளர் | இரண்டாமிடம் | மூன்றாமிடம் | நான்காமிடம் |
| --- | --- | --- | --- | --- |
| 4 (1997, 2005, 2009, 2013*) | 1 (1999) | – | 1 (2001) |  |
| 2 (2001, 2003*) | – | – | – |  |
| 1 (1992) | 2 (1995, 2005) | – | – |  |
| 1 (1999*) | – | 1 (1995) | 1 (2005) |  |
| 1 (1995) | – | – | – |  |
| – | 1 (2009) | 2 (1992, 1999) | – |  |
| – | 1 (1997) | 1 (2001) | – |  |
| – | 1 (2013) | 1 (2009) | – |  |
| – | 1 (1992*) | – | 1 (1999) |  |
| – | 1 (2001*) | – | – |  |
| – | 1 (2003) | – | – |  |
| – | – | 1 (1997) | – |  |
| – | – | 1 (2003) | – |  |
| – | – | 1 (2005*) | – |  |
| – | – | 1 (2013) | – |  |
| – | – | – | 2 (1997, 2013) |  |
| – | – | – | 1 (1992) |  |
| – | – | – | 1 (1995) |  |
| – | – | – | 1 (2003) |  |
| – | – | – | 1 (2009*) | } |  
:: போட்டி நடத்தியவர்கள்
# புனித அன்னை மரியா பெருங்கோவில் (வராப்புழை மறைமாவட்டம்)

**புனித அன்னை மரியா பெருங்கோவில்** (*Basilica of Our Lady of Ransom, Vallarpadam-Ernakulam*) என்பது இந்தியாவின் கேரள மாநிலத்தில் வராப்புழை உயர்மறைமாவட்டத்தில் உள்ள வல்லார்பாடம் என்னும் ஊரில் அமைந்துள்ள புகழ்மிக்க கத்தோலிக்க கோவில் ஆகும். இக்கோவில் “ஈடு வழங்கும் அன்னை மரியா” (*Our Lady of Ransom*) என்ற பெயரிலும் “வல்லார்பாடத்து அம்மா” என்றா பெயரிலும் மரியாவைச் சிறப்பிக்கும் வழிபாட்டு இடமாக உள்ளது. இங்கு பல சமயங்களைச் சார்ந்தவர்களும் திருப்பயணிகளாக வருகின்றனர்.
# புனித அன்னை மரியா பெருங்கோவில் (வராப்புழை மறைமாவட்டம்)

## கோவில் கட்டப்பட்ட வரலாறு

இக்கோவில் போர்த்துகீசியரால் 1524இல் கட்டப்பட்டது. முதலில் இது தூய ஆவிக்கு அர்ப்பணிக்கப்பட்டிருந்தது. அக்கோவில் பெருவெள்ளம் காரணமாக 1676இல் அழிந்துபோனது.  
பின்னர் அக்கோவில் 1676இல் மீண்டும் கட்டப்பட்டது. அங்கு “ஈடு வழங்கும் அன்னை மரியா” திருப்படம் நிறுவப்பட்டது. திருத்தந்தை பதின்மூன்றாம் லியோ இக்கோவிலை ஒரு சிறப்பு வழிபாட்டு இடமாக 1888இல் அறிவித்து, கோவிலின் திருப்பீடத்தை “தனிச் சிறப்புடைய பீடம்” (*altare privilegiatum*) என்னும் நிலைக்கு உயர்த்தினார். 1951இல் இந்திய அரசு இக்கோவிலை ஒரு முக்கிய திருத்தலமாக அறிவித்தது.
# புனித அன்னை மரியா பெருங்கோவில் (வராப்புழை மறைமாவட்டம்)

## புதுமைகள்

“வல்லார்பாடத்து அம்மா” பெரும் புயல்களிலிருந்து மக்களைக் காப்பாற்றியதாக வரலாறு. இங்கு வணக்கம் செலுத்தப்படுகின்ற அன்னை மரியா திருவிழா ஆண்டுதோறும் செப்டம்பர் 24ஆம் நாள் சிறப்பாகக் கொண்டாடப்படுகிறது. இக்கொண்டாட்டம் ஒரு வாரம் நீடிக்கும்.  
வல்லார்பாடம் தீவில் உள்ள இந்த அன்னை மரியா திருத்தலம் ஒரு தேசிய திருத்தலமாக உயர்த்தப்பட்டது.  
1676இல் ஏற்பட்ட பெருவெள்ளத்தில் அன்னை மரியாவின் திருப்படம் மிதந்து கொண்டிருந்ததாகவும், அதை கொச்சி இராச்சியத்தின் முதலமைச்சராக இருந்த ராமன் வலியச்சன் என்பவர் மீட்டதாகவும், அவர் கொடையாகக் கொடுத்த நிலத்தில் முதலில் ஒரு கொடிமரம் எழுந்ததாகவும் பின்னர் புதிய கோவில் கட்டப்பட்டு அங்கே அன்னையின் திருப்படம் நிலைப்படுத்தப்பட்டதாகவும் வரலாறு. மேலும் கோவிலில் அணையா விளக்கு ஒன்றுக்கு ஏற்பாடு செய்து, அதற்கான எண்ணெய் அரண்மனையிலிருந்து வழங்கப்படுவதற்கும் வலியச்சன் ஏற்பாடு செய்தாராம்.
# புனித அன்னை மரியா பெருங்கோவில் (வராப்புழை மறைமாவட்டம்)

## அமைவிடம்

வல்லார்பாடம் தீவின் மேற்கே போல்காட்டி தீவு உள்ளது. புதிதாகக் கட்டப்பட்ட கோஷ்றீ பாலங்கள் அத்தீவை எற்ணாகுளத்தோடு இணைக்கின்றன. இத்தீவு வடக்கு தெற்காக . இங்கு சுமார் 10,000 மக்கள் வாழ்கின்றனர். வல்லார்பாடம் எற்ணாகுளத்திலிருந்து அரை மைல் தொலையில் உள்ளது.
# புனித அன்னை மரியா பெருங்கோவில் (வராப்புழை மறைமாவட்டம்)

## தல வரலாறு

இக்கோவில் பற்றிய மற்றுமொரு தல வரலாறு இது: வல்லார்பாடத்தில் பள்ளியில்வீடு என்ற குடும்பத்தைச் சார்ந்த மீனாட்சியம்மா என்றொரு நாயர் குலப் பெண்மணி வாழ்ந்துவந்தார். அவர் தம் மகனோடு படகில் மட்டாஞ்சேரி சென்றுகொண்டிருந்தார். அப்போது ஏற்பட்ட புயலில் படகு கவிழ்ந்தது. மீனாட்சியம்மாவும் அவருடைய மகனும் காயலில் விழுந்து நீரில் மூழ்கிக் கொண்டிருந்தனர். அப்போது வல்லார்பாடத்து அம்மா என்ற அன்னை மரியாவிடம் வேண்டுதல் செலுத்தி தங்கள் உயிரைக் காத்தால் அந்த அன்னையின் அடியார்களாக என்றுமே வாழ்வதாக நேர்ச்சை செய்துகொண்டார். மூன்று நாட்கள் கழிந்தன. வல்லார்பாடத்து அம்மா கோவிலின் பங்குத்தந்தை ஒரு கனவு கண்டார். அதில் கொடுக்கப்பட்ட அறிவுரையைக் கேட்டு, அவர் மீனவர்களிடம் ஆற்றில் வலைவீசுமாறு கூறினார். அந்த வலையைப் பிடித்துக்கொண்டே மீனாட்சியம்மாவும் அவருடைய மகனும் உயிரோடு கரையேறினர்.  
இந்த நிகழ்ச்சியானது அன்னை மரியாவின் படத்தில் சித்தரிக்கப்பட்டுள்ளது. அன்றிலிருந்து மக்கள் வல்லார்பாடத்து அம்மா கோவிலுக்குச் சென்று, படகுப் பயணம் மேற்கொள்ளும் போது தம்மை ஆபத்திலிருந்து காத்துக்கொள்ளுமாறு அன்னை மரியாவை வேண்டிக்கொள்வது வழக்கமாயிற்று.  
மீனாட்சியம்மாவும் அவருடைய மகனும் திருமுழுக்குப் பெற்று, மரியா மற்றும் இயேசுதாஸ் என்று புதுப்பெயர்கள் பெற்றனர். அவர்கள் கோவில் வளாகத்திலேயே வாழ்ந்துவந்தனர். அவர்களுடைய வாரிசுகள் சிலர் இன்றும் கோவில் அருகிலேயே வாழ்கின்றனர்.
# புனித அன்னை மரியா பெருங்கோவில் (வராப்புழை மறைமாவட்டம்)

## பெருங்கோவிலாக உயர்த்தப்படுதல்

2004, திசம்பர் முதல் நாள் இக்கோவிலை திருத்தந்தை இரண்டாம் யோவான் பவுல் இணைப் பெருங்கோவில் (minor basilica) நிலைக்கு உயர்த்தினார். வராப்புழை உயர்மறைமாவட்டத்தின் பேராயர் டானியேல் ஆச்சாருப்பறம்பில் தலைமையில் 2005, பெப்ருவரி 12ஆம் நாள் விழாக் கொண்டாடப்பட்டது.
# புனித ஜோர்ஜியார் பெருங்கோவில் (அங்கமாலி)

**புனித ஜோர்ஜியார் பெருங்கோவில்** (*St. George Syro-Malabar Catholic Basilica*) என்பது இந்தியாவின் கேரள மாநிலத்தில் உள்ள அங்கமாலி என்னும் இடத்தில் அமைந்துள்ள வரலாற்றுச் சிறப்புமிக்க சீரோ-மலபார் கத்தோலிக்க பெருங்கோவில் ஆகும். 24000 சதுர அடி பரப்பில் அமைந்துள்ள இக்கோவில் கேரளத்தின் மிகப் பெரிய கத்தோலிக்க கோவில்களுள் ஒன்று ஆகும்.
# புனித ஜோர்ஜியார் பெருங்கோவில் (அங்கமாலி)

## வராலாறு

அங்கமாலி என்னும் இடம் இந்தியாவில் கிறித்தவம் பரவிய தொடக்க காலத்தில் ஒரு வரலாற்று மையமாக இருந்தது. அங்கே மூன்று கிறித்தவ கோவில்கள் இருந்தன. அவற்றுள் முதல் கோவில் கி.பி. 450இல் புனித ஜோர்ஜியாருக்கு அர்ப்பணிக்கப்பட்டிருந்ததாகவும் அக்கோவிலை 1750ஆம் ஆண்டுவரை கத்தோலிக்க கிறித்தவர்களும் யாக்கோபிய (*Jacobites*) கிறித்தவர்களும் இணக்கமாகப் பயன்படுத்தி வந்ததாகவும் கூறப்படுகிறது.  
இரண்டாவது கோவில் புனித ஓர்மிஸ்தாஸ் (St. Hormisdas) என்பவருக்கு அர்ப்பணிக்கப்பட்டிருந்தது. மூன்றாவது கோவில் புனித அன்னை மரியாவுக்கு அர்ப்பணிக்கப்பட்டது.  
போர்த்துகீசியர்கள் வருகைக்குப் பிறகு ஏற்கனவே இந்தியாவில் வேரூன்றியிருந்த சிரிய திருச்சபை இலத்தீன் வழிபாட்டு முறையின் தாக்கத்திற்கு உட்பட்டது. சிரிய திருச்சபையினர் கத்தோலிக்க திருச்சபையின் கொள்கைகளை முழுமையாகக் கடைப்பிடிக்கவில்லை என்ற குற்றச் சாட்டுக்கு ஆளானர்கள். இதனால் அத்திருச்சபையில் பிளவு ஏற்பட்டது. இந்தப் பிளவை முடிவுக்குக் கொணர்ந்து ஒற்றுமை கொணரும் முயற்சிகள் மேற்கொள்ளப்பட்டன.
# புனித ஜோர்ஜியார் பெருங்கோவில் (அங்கமாலி)

## அங்கமாலி பெற்ற முதன்மை

1896இல் திருத்தந்தை பதின்மூன்றாம் லியோ எற்ணாகுளம் மறைமாவட்டத்தை உருவாக்கி, அதன் கீழ் அங்கமாலியைக் கொணர்ந்தார். 1923இல். திருத்தந்தை பதினொன்றாம் பயஸ் எற்ணாகுளத்தை உயர்மறைமாவட்டமாக ஏற்படுத்தினார். சீரோ-மலபார் திருச்சபையின் ஆட்சி மையமாக எற்ணாகுளம் செயல்பட்டது.  
1992இல் திருத்தந்தை இரண்டாம் யோவான் பவுல் சீரோ-மலபார் திருச்சபையை தலைமை உயர்மறைமாவட்ட திருச்சபையாக உயர்த்தினார்.  
அதைத் தொடர்ந்து எற்ணாகுளம் உயர்மறைமாவட்டத்தின் பெயர் “எற்ணாகுளம்-அங்கமாலி உயர்மறைமாவட்டம்” என்று மாற்றப்பட்டது. இவ்வாறு “அங்கமாலி” என்ற பெயரையும் இணைத்தது வரலாற்றுப் போக்கைத் தெளிவாக வெளிப்படுத்துகின்ற ஓர் அடையாளமாக மாறியது.
# புனித ஜோர்ஜியார் பெருங்கோவில் (அங்கமாலி)

## புதிய கோவிலின் வரலாறு

புனித ஜோர்ஜியாருக்கு அர்ப்பணிக்கப்பட்ட புதிய கோவில் கட்டும் பணி 1997இல் தொடங்கியது. கர்தினால் வர்க்கி விதயத்தில் புதுக் கோவிலுக்கு 1997, நவம்பர் 16ஆம் நாள் அடித்தளம் இட்டார். கோவில் கட்டடம் 2006, திசம்பர் 31ஆம் நாள் அர்ச்சிக்கப்பட்டது.  
இக்கோவிலில் 8000 பேர் ஒரே நேரத்தில் வழிபாட்டில் பங்கேற்க போதிய இடம் உண்டு. இயேசுவைத் தாங்கும் 24 அடி உயரம் கொண்ட சிலுவை இக்கோவிலின் மையப் பீடத்தின் உயரே அமைந்துள்ளது. இக்கோவிலின் குவிமாடம் கோவில் தரையிலிருந்து 185 அடி உயரத்தில் உள்ளது. அக்குவிமாடத்தின் உச்சியில் 750 கிலோ எடையுள்ள ஒரு கோளம் அமைந்துள்ளது. குவிமாடத்தைச் சுற்றியுள்ள சாளரங்களில் கண்ணாடிப் பதிகை ஓவியங்கள் உள்ளன. அவற்றில் திருத்தூதர்கள், புனிதர்கள் மற்றும் விவிலியக் காட்சிகள் சித்திரமாகப் பதிக்கப்பட்டுள்ளர்.  
2009, சூன் 24ஆம் நாள் திருத்தந்தை பதினாறாம் பெனடிக்ட் இக்கோவிலை இணைப் பெருங்கோவில் நிலைக்கு உயர்த்தி அறிக்கை வெளியிட்டார். எற்ணாகுளம்-அங்கமாலி உயர்மறைமாவட்டத்தின் பேராயரும் சீரோ-மலபார் கத்தோலிக்க திருச்சபையின் உயர்தலைவருமான கர்தினால் வர்க்கி விதயத்தில் 2009, ஆகத்து 27ஆம் நாள் நடந்த கொண்டாட்டத்திற்குத் தலைமை தாங்கி, பெருங்கோவில் நிலைக்கு உயர்த்தப்பட்ட கோவிலைச் சிறப்பித்தார்.
# நியோட்டேம்

**நியோட்டேம்** என்பது நியூட்ராசுவீட் என்னும் நிறுவனத்தால் உற்பத்தி செய்யப்படும் ஒரு செயற்கை இனிப்பூட்டி. இது மேசைச் சர்க்கரை எனப்படும் சுக்கிரோசை விட 7,000 முதல் 13,000 மடங்கு இனிப்பானது. ஐரோப்பிய ஒன்றிய நாடுகளில் இது E961 என்னும் "E" எண்ணினால் குறிக்கப்படுகிறது. இது மிதமான வெப்பநிலைப்புக் கொண்டது. விரைவில் வளர்சிதைமாற்றம் அடையக்கூடியது. அத்துடன் இது விரைவிலேயே நீக்கப்படுவதால், உடலில் தங்கிச் சேகரிக்கப்படுவது இல்லை.  
நியோட்டேமின் முக்கியமான வளர்சிதைமாற்றத் தடவழி, உடல் முழுவதிலும் காணப்படும் எசுத்தரேசுகளால் எற்படும் மீதைல் எசுத்தரின் நீர்ப்பகுப்பு ஆகும். இதனால், எசுத்தரிழந்த நியோட்டேமும், மெதனாலும் கிடைக்கின்றன. உணவுப் பொருட்களை இனிப்பாக்குவதற்கு மிகவும் குறைந்த அளவான நியோட்டேமே தேவைப்படுவதால் அதிலிருந்து உருவாகும் மெதனால் பொதுவான உணவுப் பொருட்களில் காணப்படுவதை விட மிகவும் குறைவானதே.
# பிரேசிலிய கால்பந்து கூட்டமைப்பு

**பிரேசிலிய கால்பந்து கூட்டமைப்பு** (*Brazilian Football Confederation*, அல்லது ) பிரேசில் நாட்டில் காற்பந்தாட்டதை கட்டுப்படுத்தும் நிர்வாக அமைப்பாகும். இது சூன் 8, 1914 இல் *பிரேசிலிய விளையாட்டு கூட்டமைப்பு* எனப் பொருள்படும் *Confederação Brasileira de Desportos* (CBD)ஆக நிறுவப்பட்டது. இதன் முதல் தலைவராக ஆல்வரோ சமீத் இருந்தார். இது பிரேசிலிய தேசியப் போட்டிகளான *கேம்பனேடோ பிரேசிலீரோ டெ புட்பால்* போட்டிகளையும் (நான்கு நிலைகளையும்) *பிரேசில் கோப்பை போட்டி*யையும் நிர்வகிக்கிறது. தவிரவும் வட்டாரப் போட்டிகளான *கோப்பா டொ நோர்டெஸ்டெ*வையும் நடத்துகிறது. பிரேசில் தேசிய காற்பந்து அணியையும் பிரேசில் மகளிர் தேசிய கால்பந்து அணியையும் மேலாண்மை செய்கிறது. தொழில்முறை கால்பந்து அணிகளுடைய பிரேசிலியக் கழகங்கள் இக்கூட்டமைப்பின் அங்கத்தினர்கள் ஆவர். மாநில கூட்டமைப்புகள் இந்த தேசிய கூட்டமைப்பின் கீழ் இயங்குகின்றன.  
இரியோ டி செனீரோவின் புறநகரான பர்ரா டா டியூக்காவில் இதன் அலுவலகம் அமைந்துள்ளது. இக்கூட்டமைப்பிற்கான பயிற்சி மையம், கிராண்யா கோமரி, டெரெசோபோலிசில் அமைந்துள்ளது.
# துக்கான்

**துக்கான்** (*Dukhan*) என்பது கத்தாரில் உள்ள நகரம். இது தலைநகர் தோகாவில் இருந்து 60 கி.மீ தொலைவில் உள்ளது. இது எண்ணெய் வளம் நிறைந்த பகுதி. இந்த நகருக்குள் வருபவர் சிறப்பு அனுமதி வாங்கியிருக்க வேண்டும். துக்கான் கடற்கரை சுற்றுலாத் தலமாக விளங்குகிறது. இங்கு வாழ்பவர்கள் கத்தார் பெற்றோலிய நிறுவனத்தில் பணிபுரிகின்றனர். இங்கு பெரிய மசூதி உள்ளது.
# அக்கினேனி நாகேஸ்வர ராவ்

**அக்கினேனி நாகேஸ்வர ராவ்** (*Akkineni Nageswara Rao*, செப்டம்பர் 20, 1924 - சனவரி 22, 2014) ஒரு தென்னிந்திய திரைப்பட நடிகரும் தயாரிப்பாளருமாவார். ஆந்திரத் திரைப்படத்துறையில், குறிப்பாகத் தெலுங்கு மொழிப் படங்களில் அதிகமாக நடித்தவர். வேளாண்துறையிலிருந்து திரைப்படத்துறைக்கு நாடகங்கள் மூலமாக வந்தடைந்தவர். தர்மபத்தினி என்ற திரைப்படத்தில் முதன்முதலாக அறிமுகமானார். தொடர்ந்து 75 ஆண்டுகளாகப் பல்வேறு வேடங்களில் பல திரைப்படங்களில் நடித்துள்ளார். மூன்று முறை தெலுங்கு மொழிக்கான பிலிம்பேரின் சிறந்த நடிகர் விருதை வென்றிருக்கிறார். இந்திய அரசின் பத்ம விபூசண், தாதாசாஹெப் பால்கே விருதுகள் இவருக்கு வழங்கப்பட்டுள்ளன.
# அக்கினேனி நாகேஸ்வர ராவ்

## வாழ்க்கைச் சுருக்கம்

நாகேசுவரராவ் ஆந்திர மாநிலம் கிருஷ்ணா மாவட்டம் குடிவாடாவுக்கு அருகில் உள்ள வேங்கடராகவபுரம் (இப்போது ராமாபுரம் என அழைக்கப்படுகிறது) என்ற ஊரில் அக்கினேனி வேங்கடரத்தினம், அக்கினேனி புன்னம்மா ஆகிய தம்பதியருக்கு ஐந்தாவது கடைசி மகனாக நாகேசுவர ராவ் பிறந்தார். இவர் பிறந்த சில ஆண்டுகளிலேயே தந்தை இறந்து விட்டார். சகோதரர்களும் தந்தையின் வேளாண்மைத் தொழிலைக் கவனித்து வந்தனர்.
# அக்கினேனி நாகேஸ்வர ராவ்

## நடிப்பு

நாகேசுவரராவ் தொடக்கப்பள்ளி வரையே படித்தார். பள்ளியில் ஏற்பாடு செய்யப்படும் நாடகங்களில் நடிப்பதற்கு இவருக்கு சந்தர்ப்பங்கள் கிடைத்தன. சிறு வயதில் மிக அழகாக இருப்பார். இதனால் இவருக்குப் பெண் வேடங்களே அதிகமாகக் கிடைத்தன. பள்ளிப்படிப்பில் அக்கறை கொள்ளாமல் பொழுதுபோக்காக வெளியில் நடக்கும் நாடகங்களிலும் நடித்து வந்தார். ஸ்தானம் நரசிம்மராவ் என்ற பிரபல நாடக நடிகருடன் சிறு சிறு பாகங்களை ஏற்று நடித்து வந்தார்..
# அக்கினேனி நாகேஸ்வர ராவ்

## திரைஉலகப் பங்களிப்புகள்

### நடிகராக

தெலுங்கு, தமிழ், இந்தி ஆகிய மொழிகளில் 256 படங்களில் நடித்துள்ளார். தேவதாசு, லைலா மஜுனு, அனார்க்கலி, பிரேமாபிசேகம், பிரேம நகர், மேக சந்தேசம் என்பன அவர் நடித்த பிரபல திரைப்படங்களில் சிலவாகும்
.
# அக்கினேனி நாகேஸ்வர ராவ்

## விருதுகள்

- பத்மஸ்ரீ, 1968.
# வி. பொ. பழனிவேலன்

**வி. பொ. பழனிவேலன்** (30-10-1909--20-12-2005) தனித்தமிழ் இயக்க முன்னோடிகளில் ஒருவர். பெரியாரியக் கருத்துகளில் முனைப்பானவர். மாணாக்கன் என்னும் மாத இதழை நடத்தி வந்தார்.திருத்துறைக்கிழார் என்னும் புனை பெயரும் இவர் கொண்டிருந்தார்.
# வி. பொ. பழனிவேலன்

## பிறப்பு,இளமை,கல்வி

தஞ்சை மாவட்டம், திருத்துறைப்பூண்டி வட்டம், விழல்குடி
என்னும் சிற்றூரில் பிறந்தார்.
தொடக்கக் கல்வியைப் பிறந்த ஊரிலும் உயர்கல்வியை
ராஜாமடம் என்னும் ஊரிலும் கற்றார்.
சென்னைப் பல்கலைக் கழகத்தில் புலவர் பட்டமும் பீ. ஓ. எல்
பட்டமும் பெற்றார்
தஞ்சையில் ஆசிரியர் பயிற்சியில் தேர்ச்சிப் பெற்றார்.
# வி. பொ. பழனிவேலன்

## ஆசிரியர் பணி, பிற பணிகள்

தொடக்கப் பள்ளிகளிலும் நடுநிலைப் பள்ளிகளிலும் தலைமைஆசிரியராகப் பணி புரிந்தார்.
1950 முதல் அரசு உயர்நிலைப் பள்ளிகளில் தமிழாசிரியராகப் பணிசெய்து 1968 இல் ஓய்வு பெற்றார்.
மாணாக்கன் என்னும் தனித்தமிழ் மாத இதழை 1968முதல்
1975 வரை பல இன்னல்களுக்கிடையில் தொடர்ந்து நடத்தி
வந்தார்.
1972இல் மறைமலையடிகள் மகளிர் தமிழ்ப் பயிற்றுக் கல்லூரி (மதுரைத் தமிழ்ச் சங்கத்தோடு இணைந்தது) தொடங்கி 1975 வரை நடத்தினார்.
உலகத் தமிழ்க் கழகம், தமிழியக்கம், தமிழின விடுதலைக்
கழகம் தமிழக நல்வாழ்வு மாமன்றம் ஆகிய இயக்கங்களோடு தொடர்புகொண்டு மொழி இனம் பொதுமை நலத்திற்காகப் பாடுபட்டார்.
தேவநேயப்பாவாணருடன் இணைந்து தமிழ்த் தொண்டு
ஆற்றினார்.
தென்மொழி இதழில் சில காலம் இருந்தார்.
1959 சூன் திங்களில் தலைவர் கி.ஆ.பெ.வி.யின் அழைப்புக்கு இணங்க ஆகாசவாணி எதிர்ப்புப் போராட்டத்தை மாணவர்களையும் சேர்த்து நடத்தினார்.
சாமி.சிதம்பரனார் இவருக்கு நண்பர்.பேரா.சி.இலக்குவனார் இவருடைய ஒருசாலை மாணாக்கர்.
குடும்ப வாழ்விலும் பொது வாழ்விலும் கொள்கைப் பிடிப்புடன் 96 ஆண்டுகள் வாழ்ந்து மறைந்தார்.
# வி. பொ. பழனிவேலன்

## பட்டங்கள்,சிறப்புகள்

தனித்தமிழ் அரிமா, தமிழிசைச்செம்மல், செந்தமிழ்க் காவலர்.
தமிழகப் புலவர் குழு உறுப்பினர்.
இலண்டன் தமிழ்ச் சங்கத்தின் பாராட்டும் பரிசும்.
# வி. பொ. பழனிவேலன்

## எழுதிய நூல்கள்

- வேலன் சிந்தனைப் பூங்கொத்து
- மொழித் தூய்மை தேவையா?
- வேலா பிறமொழி-தமிழ் அகரமுதலி
- பண்டைத் தமிழர் வாழ்வியல்
- திருக்குறள் தேர்பொருளுரை
- தமிழிலக்கியச் சொல் அகரமுதலி
- Thamizh a Universal Language
# வி. பொ. பழனிவேலன்

## அச்சேறாத நூல்கள்

பண்டைத் தமிழ் நூல்களின் அழிவும் ஆக்கமும்
கட்டுரைக் கோவை
பாவரங்குகளில் பாடிய பாத்தொகுப்பு
தமிழ் வளர்ச்சிக் கட்டுரைகள்
சங்கத் தமிழ் அகர முதலி
# வி. பொ. பழனிவேலன்

## இதழ்களுடன் தொடர்பு

செந்தமிழ்ச் செல்வி,செந்தமிழ், குறளியம், குத்தூசி,
அறிவுப்பாதை, பகுத்தறிவு, விடுதலை, தமிழ்ப்பாவை,
எழுகதிர் போன்ற இதழ்களில் தமிழ் வளர்ச்சி பகுத்தறிவு
தொடர்பான கட்டுரைகளையும் பாடல்களையும் எழுதினார்.
# வி. பொ. பழனிவேலன்

## மேற்கோள் நூல்

தனித்தமிழரிமா புலவர் வி.பொ.பழனிவேலனார் (2006)  
(இக்குறு நூலை ஆக்கியோர்: முனைவர் தமிழ்முடி
முனைவர் ப.தமிழ்ப்பாவை)
# காரைநகர் பிரதேச செயலாளர் பிரிவு

**காரைநகர் பிரதேச செயலாளர் பிரிவு** என்பது இலங்கையின் யாழ்ப்பாண மாவட்டத்திலுள்ள பிரதேச செயலாளர் பிரிவுகளில் ஒன்றாகும். இப்பிரிவின் கீழ் 9 கிராம அலுவலர் பிரிவுகள் உள்ளன. அவை, காரைநகர் வடக்கு, காரைநகர் வடகிழக்கு, காரைநகர் கிழக்கு, காரைநகர் தென்கிழக்கு, காரைநகர் தெற்கு, காரைநகர் தென்மேற்கு, காரைநகர் மேற்கு, காரைநகர் வடமேற்கு மற்றும் காரைநகர் மத்தி என்பனவாகும். 2012ம் ஆண்டு சனத்தொகைக் கணக்கெடுப்பின் படி இங்கு 9,547 பேர் வசிக்கின்றனர்.
# காரைநகர் பிரதேச செயலாளர் பிரிவு

## இன ரீதியான சனத்தொகை

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவு இலங்கைத் தமிழர்களைப் பெரும்பான்மையாகக் கொண்டுள்ளது.
# காரைநகர் பிரதேச செயலாளர் பிரிவு

## மத ரீதியான சனத்தொகை

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவில் இந்துக்கள் பெரும்பான்மையினராக உள்ளதோடு கிறித்தவர்களும் சிறியளவில் உள்ளனர்.
# பாலோன் தி'ஓர் (1956-2009)

, மூன்று முறை தொடர்ச்சியாக பாலோன் தி'ஓர் விருது வென்றவர்.]]  
**பாலோன் தி'ஓர்** (**Ballon d'Or**,French pronunciation: [balɔ̃ dɔʁ], "Golden Ball" - தங்கப் பந்து) என்பது ஒவ்வொரு ஆண்டும் வழங்கப்படும் காற்பந்து வீரர்களுக்கான விருதாகும்; இது பொதுவாக **ஆண்டின் சிறந்த ஐரோப்பிய கால்பந்து வீரர்** என்று குறிக்கப்பட்டது. விருது வழங்கப்படும் ஆண்டுக்கு முந்தைய ஆண்டில் சிறப்பாக செயல்பட்டிருக்கிறார் என்று வாக்களிக்கப்பட்டுத் தேர்ந்தெடுக்கப்படும் வீரருக்கு இது வழங்கப்படுகிறது. ஃப்ரென்ச் கால்பந்துப் பத்திரிகையின் எழுத்தாளரான *கேப்ரியெல் ஆனோட்* என்பவரால் உருவாக்கப்பட்டது; அவர் தமது சக பத்திரிகையாளர்களை 1956-ஆம் ஆண்டில் ஐரோப்பாவின் சிறந்த கால்பந்து வீரர் எவரென வாக்களிக்கக் கூறினார். முதல் விருதை வென்றவர் பிளாக்பூல் கால்பந்துக் கழக (Blackpool F.C.) வீரரான ஸ்டான்லி மேத்யூ (Stanley Mathews) ஆவார்.  
ஆரம்பத்தில், ஐரோப்பிய கால்பந்துக் கழகங்களில் விளையாடும் ஐரோப்பிய வீரர்களுக்கு மட்டுமே பத்திரைகையாளர்களால் வாக்களிக்க முடியும்; இதனால் டீகோ மரடோனா (ஐரோப்பிய கழகங்களில் விளையாடினார், ஆனால் ஐரோப்பியர் அல்லர்) மற்றும் பெலே (ஐரோப்பிய கழகங்களிலும் விளையாடவில்லை, ஐரோப்பியரும் இல்லை) போன்றோர் இவ்விருதுக்குத் தகுதி பெறவில்லை. 1995-ஆம் ஆண்டில் விருதுக்கான விதிமுறைகள் மாற்றப்பட்டு ஐரோப்பிய கால்பந்துக் கழகங்களில் விளையாடும் அனைவரும் இவ்விருதுக்குத் தகுதியானவர்களாக்கப்பட்டனர். இவ்விருதை வென்ற முதல் ஐரோப்பியர் அல்லாதவர் ஏசி மிலான் அணிவீரரான ஜார்ஜ் வியா ஆவார்; விதிமுறைகள் மாற்றப்பட்ட அவ்வாண்டே இவர் விருதைக் கைப்பற்றினார். 2007-ஆம் ஆண்டில் உலகின் எந்த வீரரும் போட்டியிடும்படி விதிமுறைகள் மாற்றப்பட்டன; வாக்களிக்கும் பத்திரிகையாளர்களின் எண்ணிக்கையும் அதிகரிக்கப்பட்டது. 2006-ஆம் ஆண்டுவரை 52 பத்திரிகையாளர்கள் வாக்களித்தனர், 2007-ஆம் ஆண்டுமுதல் உலகின் பல்வேறு நாடுகளிலிருந்து 96 பத்திரிகையாளர்கள் ஐந்து சிறந்த வீரர்களுக்கு வாக்களித்தனர்.  
மூன்று வீரர்கள் இவ்விருதை மூன்று முறை வென்றுள்ளனர்: யோகன் கிரையொஃப், மிச்செல் பிளாட்டினி, மார்க்கோ வான் பாஸ்டன். மூன்று ஆண்டுகளில் தொடர்ச்சியாக மூன்று முறை வென்ற ஒரே வீரர் *மிச்செல் பிளாட்டினி* ஆவார்; 1983-லிருந்து 1985-ஆம் ஆண்டுவரை மூன்று விருதுகளையும் இவர் வென்றார். ஐரோப்பியர் அல்லாதோர் விருதுக்குப் பரிந்துரைக்கப்படலாம் என்று விதிமுறை வந்த பிறகு, இவ்விருதை வென்ற முதல் பிரேசில் நாட்டுவீரர் ரொனால்டோ ஆவார். டச்சு மற்றும் செருமானிய வீரர்களால் பாலோன் தி'ஓர் ஏழு முறை வெல்லப்பட்டுள்ளது. இத்தாலிய கழகங்களான யுவென்டசு கால்பந்துக் கழகம் மற்றும் ஏசி மிலான் ஆகியவை முறையே அதிக பாலோன் தி'ஓர் வெற்றியாளர்களை கொண்டிருந்தன; அவற்றுக்காக விளையாடும் போது ஆறு வீரர்கள் எட்டுமுறை இவ்விருதை வென்றிருக்கின்றனர். கடைசியாக பாலோன் தி'ஓர் விருது வென்றவர் லியோனல் மெஸ்ஸி ஆவார்; இவ்விருது பெரும் மூன்றாவது அர்ஜென்டினியர் ஆவார், ஆனால் முதன்முதலில் அர்ஜென்டினா குடிமகனாக வெல்பவர் இவரே.  
2010-ஆம் ஆண்டில் *பாலோன் தி'ஓர்* விருதும் ஃபிஃபா ஆண்டின் உலகளவில் சிறந்த வீரர் விருதும் ஒன்றாக்கப்பட்டது; அதன்பிறகு, தங்கப் பந்து (பிஃபா) விருது ஒவ்வோராண்டும் உலகின் சிறந்த ஆண் கால்பந்து வீரருக்கு வழங்கப்படுகிறது. யூஈஎஃப்ஏ-வினால் 2011-ஆம் ஆண்டு யூஈஎஃப்ஏ ஐரோப்பாவின் சிறந்த வீரர் உருவாக்கப்பட்டது; ஃபிஃபா சிறந்த வீரர் விருதோடு இணைக்கப்பட்ட பாலோன் தி'ஓர் விருதின் பழம்பெருமையை தக்கவைக்கும் வண்ணம் இப்புதிய விருது கொண்டுவரப்பட்டது.
# பாலோன் தி'ஓர் (1956-2009)

## மேலும் பார்க்க

- தங்கப் பந்து (பிஃபா)
- ஃபிஃபா ஆண்டின் உலகளவில் சிறந்த வீரர்
- யூஈஎஃப்ஏ ஐரோப்பாவின் சிறந்த வீரர்
# பெப் கார்டியோலா

**பெப் கார்டியோலா** (*Josep "Pep" Guardiola i Sala* ; பிறப்பு - சனவரி 18, 1971) என்பவர் எசுப்பானிய கால்பந்து மேலாளர் ஆவார்; இவர் தற்போது புன்டசுலீகா அணியான பேயர்ன் மியூனிக்-கின் தலைமைப் பயிற்சியாளராக இருக்கிறார். இவர் விளையாடும் நாட்களில் தடுப்பு நடுக்கள வீரராக இருந்தார்; தனது பெரும்பான்மையான தொழில்முறை ஆட்டவாழ்வை பார்சிலோனாவில் கழித்தார். இவர், ஐரோப்பியக் கோப்பையை வென்ற யோகன் கிரையொஃப்-பின் *கனவு அணி*-யின் முக்கியமான அங்கமாக இருந்தார். இவர் விளையாடிய மற்ற அணிகள்: இத்தாலியில் பிரெஸ்சியா மற்றும் ரோமா, கத்தார் நாட்டின் அல்-அஃகிலி, மற்றும் மெக்சிகோவின் டொரடோஸ் டி சினாலொஆ. மெக்சிகோவில் விளையாடிய காலத்தில் மேலாளருக்கான பயிற்சிப் பள்ளியில் சேர்ந்தார். பன்னாட்டுப் போட்டிகளில் ஸ்பெயின் நாட்டுக்காக ஆடினார்; காத்தலோனியா அணிக்காக நட்புமுறைப் போட்டிகளிலும் ஆடியிருக்கின்றார்.  
விளையாடுதலிலிருந்து ஓய்வு பெற்ற பிறகு *பார்சிலோனா பி* அணிக்குப் பயிற்சியாளரானார். 2008-ஆம் ஆண்டில் ஃபிராங்க் ரைகார்டுக்குப் பிறகு பார்சிலோனா முதன்மை அணிக்கு மேலாளர் ஆனார். அவரது முதல் பருவத்தில் லா லீகா, கோபா டெல் ரே மற்றும் யூஈஎஃப்ஏ வாகையர் கூட்டிணைவு ஆகிய மூன்றையும் வென்றார்; அதன்மூலம் வாகையர் கூட்டிணைவை வென்ற மிக இளவயது மேலாளர் என்ற புகழுக்கு உரியவரானார். அதற்கடுத்த பருவத்தில், அதே ஆண்டில், எசுப்பானிய உன்னதக் கோப்பை, ஐரோப்பிய உன்னதக் கோப்பை, பிபா கழக உலகக் கோப்பை ஆகியவற்றையும் வென்றார். இதன்மூலம் ஆறு கோப்பைகளையும் ஒரே ஆண்டில் வென்ற முதல் மேலாளர் ஆனார்; பார்சிலோனா - அவ்வாறு வென்ற முதல் அணியானது.  
செப்டம்பர் 8, 2011 அன்று *காத்தலோனியா* பாராளுமன்றத்தால் தங்கப் பதக்கம் வழங்கப்பட்டது; காத்தலோனியாவின் உயரிய பதக்கம் இதுவாகும். சனவரி 9, 2012 அன்று ஆண்களுக்கான கால்பந்தில் *2011 ஃபிஃபா உலகின் தலைசிறந்த பயிற்சியாளர்* விருதினை வென்றார். நான்கு ஆண்டுகளில் 14 கோப்பைகளை வென்ற பிறகு பார்சிலோனா அணியின் மேலாளர் பணியிலிருந்து விலகினார். ஒரு வருட ஓய்வுக்குப் பிறகு ஜெர்மனியின் புன்டசுலீகா அணியான பேயர்ன் மியூனிக் அணிக்கு மேலாளராக மூன்று பருவங்கள் இருந்தார். பேயர்ன் மியூனிக்கின் மேலாளராக இருந்த மூன்று பருவங்களிலும் செருமனியின் முதல்நிலை கால்பந்துக் கூட்டிணைவுத் தொடரான புன்டசுலீகாவினை வென்றார். 2015-16-ஆம் பருவத்தின் இறுதியில், பேயர்ன் மியூனிக்குடனான தனது ஒப்பந்தம் முடிவுக்கு வந்தபிறகு, இங்கிலாந்து பிரீமியர் லீக் அணியான மான்செஸ்டர் சிட்டியின் மேலாளராக இணைந்தார்.
# பெப் கார்டியோலா

## மேலும் பார்க்க

- பார்சிலோனா கால்பந்துக் கழகம்
# தங்கக் கேடயத் திட்டம்

**தங்கக் கேடயத் திட்டம்** அல்லது **சீனப் பெருந்தீச்சுவர்** என்பது சீனஅரசின் பொதுமக்கள் பாதுகாப்பு அமைச்சகம் கொண்டுவந்த இணையத் தணிக்கை மற்றம் கூர்ந்தாய்வுத் திட்டமாகும். 1998 ஆம் ஆண்டில் துவங்கப்பட்ட இத்திட்டம் 2003 ஆம் ஆண்டு நவம்பர் மாதம் முதல் அமுலாக்கத்தில் உள்ளது. இதன் மூலம் வெளிநாட்டு இணையத்தொடர்புகளைத் தணிக்கை செய்யவும், தடை செய்யவும், கண்காணிக்கவும் இத்திட்டம் பயன்படுகிறது.  
*காற்று வேண்டும் என்று ஜன்னலைத் திறந்தால் பூச்சிகள் உள்ளே வருவதையும் கருத்தில் கொள்ள வேண்டும்* என்ற டங் சியாவுபிங்கின் கருத்து இத்திட்டத்திற்கான அடிப்படை எனக் கருதப்படுகின்றது.  
தலாய் லாமா குறித்த வலைத்தளங்கள், ஆபாச வலைத்தளங்கள், சீன மக்களாட்சிக் கட்சி, பிபிசி சீனம் உள்ளிட்ட பல தடை செய்யப்பட்ட தளங்களாகும். விக்கிப்பீடியாவும் பல முறை தடைசெய்யப்பட்டுள்ளது.
# அத்லெடிக் பில்பாஓ

**அத்லெடிக் கிளப்** (**Athletic Club**), பொதுவாக **அத்லெடிக் பில்பாஓ** (**Athletic Bilbao**) என்று அறியப்படுகின்ற, கால்பந்துக் கழகமானது ஸ்பெயின் நாட்டின் பில்பாஓ நகரில் அமைவிடமாகக் கொண்டது. இக்கழகம் எசுப்பானியாவில் பொதுவாக *சிங்கங்கள்* (Los Leones) என்றும் அறியப்படுகிறது.  
1929-ஆம் ஆண்டில் லா லீகா தொடங்கப்பட்டதிலிருந்து அதில் பங்கேற்றுவருகிறது. லா லீகா வாகையர் பட்டத்தை எட்டு முறை கைப்பற்றியுள்ளது. ஒட்டுமொத்த லா லீகா வரலாற்றில் பெற்ற புள்ளிகளின் அடிப்படையில், நான்காம் இடம் பெறும் கழகமாக இருக்கிறது. மேலும், லா லீகா-வின் ஆரம்பத்திலிருந்து அதில் பங்கேற்கும் கழகமாகவும், அதிலிருந்து தரக்குறைப்பு செய்யப்படாத மூன்று கழகங்களுள் ஒன்றாகவும் விளங்குகிறது; தகுதிக் குறைப்பு செய்யப்படாத மற்ற இரு கழகங்கள் பார்சிலோனா மற்றும் ரியல் மாட்ரிட் ஆகியவையாகும். இக்கழகம் பெண்களுக்கான அணி ஒன்றையும் கொண்டது; பெண்களுக்கான முதல்தர கால்பந்துக் கூட்டிணைவில் நான்கு முறை வாகையர் பட்டத்தை அவ்வணி கைப்பற்றியிருக்கிறது.  
தமது அமைவிட மக்களின் விளையாட்டு வீரர்களையே பெரும் அளவில் பயன்படுத்துவது, இக்கழகத்தின் முக்கியமான பண்புகளில் ஒன்று ஆகும்; அதாவது, இக்கழகம் **பாஸ்க்** இன வீரர்களையே பெருமளவில் கொண்டிருக்கும். எசுப்பானியாவின் பாஸ்க் பகுதி, மற்றும் ஃப்ரான்சின் தென் பகுதிகளில் இருக்கும் பாஸ்க் இன வீரர்களை வாங்கிப் பயன்படுத்துவது இக்கழகத்தின் வழக்கமாகும். அதைத் தவிர்த்து, தமக்கென தனியான இளையோர் பயிற்றுவிப்புக் கழகத்தையும் கொண்டிருக்கிறது. தமது இன வீரர்களைப் பயன்படுத்தும் இப்பண்பினால் அதற்குப் பெரும் ஆதரவும் உள்ளது, எதிர்ப்பும் உள்ளது. தமது பயிற்றுவிப்புக் கழக வீரர்களை முதல்தர வீரர்களாக உருவாக்குவதிலும், கழக பற்றுறுதிக்காகவும் பெருமளவு புகழப்படுகிறது. எசுப்பானியாவில் தொழில்முறை கழகங்களில் விளையாட்டு நிறுவனமாக அல்லாத நான்கு கழகங்களில் *அத்லெடிக் கிளப்* ஒன்றாகும்; மற்றையவை பார்சிலோனா, ரியல் மாட்ரிட் மற்றும் ஒசசூனா. இக்கழகங்களின் உறுப்பினர்கள் மற்றும் ஆதரவாளர்களே உரிமையாளர்களாகவும் நிர்வகிப்பவராகவும் இருக்கின்றனர்.
# அத்லெடிக் பில்பாஓ

## மேலும் பார்க்க

- லா லீகா
# கோபா டெல் ரே

**கோபா டெல் ரே** (**Copa del Rey**, அரசரின் கோப்பை) என்பது எசுப்பானிய காற்பந்து அணிகளுக்காக ஒவ்வோராண்டும் நடத்தப்படும் கால்பந்துக் கோப்பைப் போட்டியாகும். ஜப்பானின் புகழ்மிக்க பேரரசரின் கோப்பை போன்று முடியாட்சியின் பெயரைக் கொண்டிருக்கும் காற்பந்துக் கோப்பையாகும்.  
1903 ஆம் ஆண்டில் இக்கோப்பைப் போட்டி ஆரம்பிக்கப்பட்டது; ஆதலால், இதுவே மிகப் பழைமையான எசுப்பானிய காற்பந்துப் போட்டியாகும். பொதுவாக கோபா டெல் ரே வாகையர்கள் யூஈஎஃப்ஏ யூரோப்பா கூட்டிணைவுக்குத் தகுதிபெறுவர். கோப்பை வெற்றியாளர்கள் ஏற்கனவே யூஈஎஃப்ஏ வாகையர் கூட்டிணைவுக்குத் தகுதிபெற்றிருந்தால் இரண்டாம் இடம் பெறுவோர் யூரோப்பா கூட்டிணைவுக்குத் தகுதிபெறுவர்.  
இக்கோப்பையின் தற்போதைய வெற்றியாளர்கள் அத்லெடிகோ மாட்ரிட் அணியினராவர்; இறுதிப் போட்டியில் ஒரே-நகர எதிரிகளான ரியல் மாட்ரிட் அணியினரை வென்று கோப்பையைக் கைப்பற்றினர். பார்சிலோனா அணியினரே இக்கோப்பையை வென்றிருக்கின்றனர்; அவர்கள் மொத்தமாக 26 முறையாக இதில் வாகையர் பட்டம் சூடியிருக்கின்றனர்.
# கோபா டெல் ரே

## மேலும் பார்க்க

- லா லீகா
- எசுப்பானிய உன்னதக் கோப்பை
# சில்சார் விமான நிலையம்

**சில்சார் வானூர்தி நிலையம்** (Silchar Airport) இந்தியாவின் அசாம் மாநிலத்தில் உள்ளது. இந்த வானூர்தி நிலையம் 1944 ஆம் ஆண்டு ஆங்கிலேயர்களால் கட்டப்பட்டது. இந்நிலையம் *பாரைல்* மலைத்தொடரின் (Barail range) அடிவாரத்தில் அமைந்துள்ளது. இது இந்தியாவின் வடகிழக்குப் பகுதியின் கவுகாத்தி, அகர்தலா, இம்பாலுக்கு அடுத்தபடியாக நான்காவது முக்கியமான வானூர்தி நிலையம் ஆகும். ஆண்டிற்கு 2,30,000 பயணிகளைக் கையாளுகிறது.
# அத்லெடிகோ மாட்ரிட்

**அத்லெடிகோ மாட்ரிட்** (**Atlético Madrid** , எளிமையாக Atlético -அத்லெடிகோ ) என்பது எசுப்பானியாவின் லா லீகா கூட்டிணைவில் பங்குபெறும் கால்பந்துக் கழகமாகும். இதன் அமைவிடம் மாட்ரிட், ஸ்பெயின் ஆகும். அத்லெடிகோ மாட்ரிட் 9 முறை லா லீகா-வினை வென்றுள்ளது; 1996-ல் வென்ற இரட்டையும் இதில் அடங்கும். கோபா டெல் ரேவினை (அரசரின் கோப்பை) 10 முறை வென்றுள்ளனர். மேலும் 1 எசுப்பானிய உன்னதக் கோப்பையும் 3 ஈவா துயர்த்தே கோப்பையும் வென்றுள்ளனர். ஐரோப்பாவில், 1962-ல் யூஈஎஃப்ஏ கோப்பை வெற்றியாளர்கள் கோப்பையை வென்றுள்ளனர்; 1974-ஆம் ஆண்டு ஐரோப்பியக் கோப்பையில் இரண்டாம் இடம் பெற்றனர். மேலும், யூரோப்பா கூட்டிணைவை 2010 மற்றும் 2012 ஆகிய ஆண்டுகளில் வென்றுள்ளனர்; யூஈஎஃப்ஏ உன்னதக் கோப்பையை 2010 மற்றும் 2012-ஆம் ஆண்டுகளில் கைப்பற்றியிருக்கின்றனர்.  
தற்போது 54,960 பார்வையாளர்கள் கொள்ளளவு கொண்ட *விசென்டே கால்தெரான் மைதானத்தில்* (Vicente Calderón) தன்னிடப் போட்டிகளை ஆடி வரும் இவர்கள், 2015-ஆம் ஆண்டில் 70,000 பார்வையாளர்கள் கொள்ளளவு உடைய *லா பெய்னேட்டா மைதானத்துக்கு* (Estadio La Peineta) இடம்பெயர இருக்கின்றனர்.  
எசுப்பானியாவில் அதிக ஆதரவாளர்கள் கொண்ட கால்பந்துக் கழகங்களில் ரியல் மாட்ரிட் மற்றும் பார்சிலோனா-வுக்கு அடுத்து அத்லெடிகோ மூன்றாமிடம் பெறுகின்றனர். மேலும் உலகிலேயே பெரும் விளையாட்டுக் கழகங்களில் ஒன்றாகவும் உள்ளது; 65,000 பேர் பருவ நுழைவுச்சீட்டு கொண்ட ஆதரவாளர்கள் உள்ளனர்.  
இவர்கள் இருக்கும் அதே நகரத்தில் இருக்கும் காரணத்தினால் இவர்களுக்கும் ரியல் மாட்ரிட் அணிக்கும் இடையே பெருத்த போட்டி காலாகாலமாக இருந்து வந்திருக்கிறது.
# அத்லெடிகோ மாட்ரிட்

## மேலும் பார்க்க

- லா லீகா
# புனித அந்திரேயா பெருங்கோவில் (ஆர்த்துங்கல்)

**ஆர்த்துங்கல் புனித அந்திரேயா பெருங்கோவில்** (*Arthunkal*) என்பது இந்தியாவின் கேரள மாநிலத்தில் ஆலப்புழை மறைமாவட்டத்தின் கடலோரக் கிராமமும் வட்டாரப் பங்குமான ஆர்த்துங்கல் என்னும் ஊரில் அமைந்துள்ள புகழ்பெற்ற கத்தோலிக்க வழிபாட்டு இடம் ஆகும்.  
ஆர்த்துங்கல் என்னும் கிராமம் சேர்த்தலைக்கு மேற்கே 8 கி.மீ. தொலையிலும், ஆலப்புழை நகரிலிருந்து வடக்காக 22 கி.மீ. தொலையிலும் உள்ளது. இங்கே மீன்பிடித்தல் முக்கிய தொழில் ஆகும்.
# புனித அந்திரேயா பெருங்கோவில் (ஆர்த்துங்கல்)

## ஆர்த்துங்கல் அந்திரேயா கோவிலும் புனித செபஸ்தியாரும்

ஆர்த்துங்கல் கிராமம் அங்கு அமைந்துள்ள கத்தோலிக்க கோவிலாகிய புனித அந்திரேயா பெருங்கோவில் காரணமாக மிகவும் புகழ்பெற்றுள்ளது. இங்கு கிறித்தவர்களும் பிற சமயத்தவர்களும் திருப்பயணிகளாக வருகின்றனர்.  
இக்கோவில் புனித அந்திரேயாவுக்கு அர்ப்பணிக்கப்பட்டிருந்தாலும், இங்கு மிகச் சிறப்பாகக் கொண்டாடப்படுகின்ற விழா புனித செபஸ்தியார் திருவிழா ஆகும். புனித செபஸ்தியார் கத்தோலிக்க திருச்சபையில் ஒரு முக்கிய புனிதராகக் கருதப்படுகிறார். குறிப்பாக, கொள்ளை நோய் மற்றும் பலவிதமான நோய்நொடி உபாதைகளிலிருந்து மக்களுக்குப் பாதுகாப்பு வழங்கும் வல்லமை மிக்க புனிதராக இவரைக் கருதி மக்கள் வேண்டுதல் செலுத்துகிறார்கள்.
# புனித அந்திரேயா பெருங்கோவில் (ஆர்த்துங்கல்)

## ஆர்த்துங்கல் அந்திரேயா கோவிலும் புனித செபஸ்தியாரும்

### புனித செபஸ்தியார் வரலாறு

கிறித்தவத் தொன்ம வரலாற்றின்படி, செபஸ்தியார் பிரான்சு நாட்டின் நார்போன் நகரில் பிறந்தார். கி.பி. 283 அளவில் அவர் உரோமை இராணுவத்தில் சேர்ந்து போர்வீரர் ஆனார். அப்போது அவர் பலரைக் கிறித்தவ மதத்தில் சேர்த்தார். பலருடைய நோய்களைப் போக்கும் வல்லமையும் அவருக்கு இருந்தது. இராணுவத்தில் அவர் பதவி உயர்வு பெற்றார். ஆனால் அவர் கிறித்தவ மதத்தைத் தழுவியிருந்தார் என்பது அரசனுக்கோ பிற அதிகாரிகளுக்கோ தெரியவில்லை.  
மாக்சிமியன் மன்னன் செபஸ்தியார் கிறித்தவர் என்பதைக் கண்டுகொண்டதும் அவரைக் கொல்லுமாறு ஆணையிட்டார். அவரை ஒரு மரத்தில் கட்டிவைத்து, அவர்மேல் அம்புகளை எய்து கொல்லப்பார்த்தார்கள். அவர் இறந்துபோனார் என்று நினைத்து அவரை விட்டு இராணுவத்தினர் சென்றுவிட்டனர். அப்போது அவருடைய உடலை எடுத்து அடக்கம் செய்வதற்காகச் சென்ற பெண்மணி ஒருவர் அவர் உயிரோடு இருப்பதைக் கண்டு, அவருக்கு மருத்துவ உதவி அளித்து உடல் நலம் பெறச் செய்தார்.  
பின்னர் செபஸ்தியார் அரசனை அணுகி, அரசன் கிறித்தவர்களைத் துன்புறுத்துவது தவறு என்று கடிந்துகொண்டார். அரசன் சினமுற்று அவரைத் தடிகளால் அடித்துக் கொல்லுமாறு ஆணையிட்டான். அவரது உடல் உரோமையின் ஆப்பியா சாலை அருகே அடக்கம் செய்யப்பட்டது.  
செபஸ்தியாரை ஒரு புனிதராகக் கருதி மக்கள் வணக்கம் செலுத்தத் தொடங்கினர். அவர் அம்பு எய்துவோர், விளையாட்டு வீரர்கள், இராணுவத்தினர் போன்றோரின் பாதுகாவலராகக் கருதப்படுகிறார். கொள்ளைநோய் போன்ற கடின வியாதிகளிலிருந்து விடுதலை பெற மக்கள் அவரை நோக்கி வேண்டுவது வழக்கம்.  
போர்த்துகீசியர்கள் இந்தியாவுக்கு கிறித்தவத்தைக் கொணர்ந்தபோது கேரளப் பகுதிகளில் புனித செபஸ்தியார் வணக்கமும் பரவியது. ஆர்த்துங்கல் கோவிலிலும் இந்த வணக்கம் சிறப்பாக வளர்ச்சியுற்றது.
# புனித அந்திரேயா பெருங்கோவில் (ஆர்த்துங்கல்)

## ஆர்த்துங்கல் அந்திரேயா கோவிலும் புனித செபஸ்தியாரும்

### ஆர்த்துங்கல் கோவிலில் புனித செபஸ்தியார் விழா

கத்தோலிக்க திருச்சபையின் வழிபாட்டு நாள்காட்டிப்படி, சனவரி 20ஆம் நாள் புனித செபஸ்தியாருக்கு விழாக் கொண்டாடப்படுகிறது. ஆர்த்துங்கல் புனித அந்திரேயா கோவிலிலும் இந்த விழா சனவரி 20ஆம் நாள் சிறப்பிக்கப்படுகிறது. இது “பெருநாள்” என்று அழைக்கப்படுகிறது. “எட்டம் பெருநாள்” என்ற பெயரில் சனவரி 27ஆம் நாள் நடக்கும் நிகழ்ச்சிகளில் கலந்துகொள்ள பல்லாயிரக்கணக்கான பக்தர்கள் வந்து கூடுகின்றனர். புனித செபஸ்தியாரின் திருச்சிலையை மக்கள் ஊர்வலமாக எடுத்துச் சென்று, கடற்கரைக்குக் கொண்டு செல்வர். பின்னர் அச்சிலை கோவிலுக்குக் கொண்டுவரப்படும். அப்போது வானத்தில் கழுகு ஒன்று வட்டமிடும் என்று மக்கள் கூறுகின்றனர். அது புனித செபஸ்தியாரின் பாதுகாவல் தொடர்கிறது என்பதற்கு அடையாளம் என்பது புராதன வரலாறு.
# புனித அந்திரேயா பெருங்கோவில் (ஆர்த்துங்கல்)

## ஆர்த்துங்கல் அந்திரேயா கோவிலும் புனித செபஸ்தியாரும்

### செபஸ்தியாருக்கு மக்கள் பக்தி

புனித செபஸ்தியார் வழியாகப் பெற்றுக்கொண்ட வரங்களுக்கு நன்றி செலுத்தும் வகையில் பக்தர்கள் “உருளு நேர்ச்சை” என்று அழைக்கப்படும் முயற்சியைச் செய்கிறார்கள். கடலோரச் சாலையிலிருந்து கோவில் வரை முழங்காலில் ஊர்ந்து செல்வது இதில் அடங்கும். மக்கள் வழங்கும் காணிக்கைகளுள் முக்கியமானவை அம்பும் வில்லும் ஆகும். புனித செபஸ்தியார் உடலில் அம்புகள் எய்யப்பட்டதைக் குறிக்கும் விதமாக இக்காணிக்கைகள் உள்ளன.  
இன்னொரு முக்கிய அம்சம், இங்கே கொண்டாடப்படுகின்ற செபஸ்தியார் விழாவுக்கும் சபரிமலை ஐயப்பனுக்கும் இடையே மக்கள் காட்டுகின்ற தொடர்பு. மக்களின் நம்பிக்கைப் படி, செபஸ்தியாரும் ஐயப்பனும் உடன்பிறப்புகளாம். இவ்வாறு ஆயிரக்கணக்கான சபரிமலை ஐயப்பன் பக்தர்கள் செபஸ்தியாருக்கும் வணக்கம் செலுத்த வருகின்றனர்.
# புனித அந்திரேயா பெருங்கோவில் (ஆர்த்துங்கல்)

## ஆர்த்துங்கல் புனித அந்திரேயா கோவில் பற்றிய குறிப்புகள்

ா
ஆர்த்துங்கல் கிராமத்தில் புனித அந்திரேயாவுக்கு அர்ப்பணிக்கப்பட்டுள்ள கோவில் 16ஆம் நூற்றாண்டில் போர்த்துகீசியர்களால் கட்டப்பட்டது. 1584இல் கட்டப்பட்ட இக்கோவிலில் ஜாக்கொமோ ஃபெனீசியோ என்பவர் குருவாக இருந்தார். அவர் மக்களின் நோய்களைப் போக்கும் திறம் பெற்றிருந்தாராம். மக்கள் அவரை “ஆர்த்துங்கல் வெளுத்தச்சன்” (வெள்ளைக்காரத் தந்தை) என்று அழைத்தனர். அவர் 1632இல் இறந்தார். அதன் பின் எட்டு ஆண்டுகளுக்குப் பிறகு கோவில் மறுபடியும் கட்டப்பட்டது. அரபிக் கடலை நோக்கி, மேற்கு பார்த்த விதத்தில் கோவில் கட்டப்பட்டது.  
1647இல் இத்தாலியின் மிலான் நகரில் வார்க்கப்பட்ட புனித செபஸ்தியார் திருச்சிலை கொண்டுவரப்பட்டு, புனித அந்திரேயா கோவிலில் வணக்கத்திற்கு வைக்கப்பட்டது.
# புனித அந்திரேயா பெருங்கோவில் (ஆர்த்துங்கல்)

## பெருங்கோவில் நிலைக்கு உயர்த்தப்படுதல்

திருத்தந்தை பதினாறாம் பெனடிக்ட் 2010ஆம் ஆண்டு, சூலை மாதம் 9ஆம் நாள் புனித அந்திரேயா வட்டாரக் கோவிலை “இணைப் பெருங்கோவில்” (basilica) நிலைக்கு உயர்த்தினார்.  
கோவிலை அடுத்துள்ள வளாகத்திலும் சாலையின் இரு ஓரங்களிலும் பல கல்விக் கூடங்கள், துறவற இல்லங்கள், மருத்துவ மனைகள் உள்ளன.
# விக்கிப்பீடியா:விக்கித்திட்டம் மருத்துவம்/மொழிபெயர்ப்புச் சிறப்புப் பணிப்பிரிவு/கட்டுரைகள் தெரிவு

இந்தப் பக்கம் விக்கிப்பீடியா:விக்கித் திட்டம் மருத்துவம் என்னும் திட்டத்தின் துணைத்திட்டமான விக்கிப்பீடியா:விக்கித் திட்டம் மருத்துவம்/மொழிபெயர்ப்புச் சிறப்புப் பணிப்பிரிவு திட்டத்தின்கீழ், திட்டம் தொடர்பாக ஆங்கிலவிக்கித் திட்டத்தில் தெரிவுசெய்யப்பட்ட கட்டுரைகளை ஒழுங்காக்குவதற்காக உருவாக்கப்பட்ட பக்கமாகும்.
ஆன்கிலவிக்கியில், இங்கே தமிழில் மொழிபெயர்ப்பதற்காகத் தெரிவுசெய்யப்பட்ட கட்டுரைகள் உள்ளன.  
கீழுள்ள அட்டவணையில் ஆங்கிலவிக்கித் திட்டத்தின்கீழ் அவர்கள் மொழிபெயர்ப்பதற்காகத் தெரிவு செய்திருக்கும் கட்டுரைகளும், அவர்கள் தமது திட்டப்பக்கத்தில் குறிப்பிட்டிருக்கும் காட்சிப்படுத்தப்பட்ட கட்டுரைகளும்(FA), சிறப்புக் கட்டுரைகளும் (GA) தரப்பட்டுள்ளன. அக் கட்டுரைகள் தொடர்பான தேவையான விபரங்களும் தரப்பட்டுள்ளன.
- ஏற்கனவே தமிழ் விக்கியில் இருக்கும், ஆனால் மொழிபெயர்ப்புத் தேவையா இல்லையா என்பதைத் தீர்மானிக்க வேண்டிய கட்டுரைகள், <span>வெள்ளி நிறப்</span> பின்னணியைக் கொண்டுள்ளன. இவை ஆங்கில விக்கித் திட்டப்பக்கத்தில் 'To Evaluate' எனக் குறிப்பிடப்பட்டுள்ளன.
- ஏற்கனவே தமிழ்விக்கியில் இருக்கும் கட்டுரைகள். அதேவேளை TTF இனால் மொழிபெயர்க்கப்பட்டு, த.வி. யில் பதிவேற்றப்பட்டும், பதிவேற்றப்படாமலும் உள்ள கட்டுரைகள், <span>நீல நிறப்</span> பின்னணியைக் கொண்டுள்ளது. பதிவேற்றம் செய்யப்படாத கட்டுரையில் மேலதிக விபரங்கள் இருப்பின், அவை த.வி. இலுள்ள கட்டுரையில் சேர்க்கப்படலாம். வேறு பெயரில் பதிவேற்றம் செய்யப்பட்ட கட்டுரை ஏற்கனவே உள்ள கட்டுரையுடன் ஒப்பிட்டுப் பார்த்து, கட்டுரைகளை இணைப்பதா, இல்லையானால் ஒரு கட்டுரையை வைத்துக்கொண்டு மற்றையதை நீக்குவதா என்பதனைத் தீர்மானிக்கலாம்.
- தமிழ் விக்கியில் இல்லாத கட்டுரைகள், அதாவது மொழிபெயர்ப்புத் தேவையான கட்டுரைகள் <font color="violet">ஊதா நிறப்</font> பின்னணியைக் கொண்டுள்ளன. இவை ஆங்கில விக்கியில் 'Translate' எனக் குறிப்பிடப்பட்டுள்ளன.
- தமிழ் விக்கியில் இருக்கும் விரிவான, பயனர்களால் உருவாக்கப்பட்ட, அல்லது கூகிள் மொழிபெயர்ப்பினால் உருவாக்கப்பட்டு, பின்னர் திருத்தத்திற்கு உட்பட்ட கட்டுரைகள், <span>மஞ்சள் நிறப்</span> பின்னணியைக் கொண்டுள்ளன. இவை ஆங்கில விக்கியில் 'No Trans.' எனக் குறிப்பிடப்பட்டுள்ளன.
- த.வி. யில் முன்னர் இருந்திராத கட்டுரைகள் மொழிபெயர்க்கப்பட்டு, பதிவேற்றம் செய்யப்பட்டிருந்தாலோ, அல்லது ஏற்கனவே இருந்த ஒரு கட்டுரையுடன், மொழிபெயர்க்கப்பட்ட கட்டுரை இணைக்கப்பட்டிருந்தாலோ, அந்தக் கட்டுரைகள் <font color="Lime">பச்சை நிறப்</font> பின்னணியைக் கொண்டுள்ளன.  
இவற்றைப் பரிசீலனைக்கு உட்படுத்தி வேண்டிய மாற்றங்களைச் செய்யலாம். அதற்கேற்ப ஆங்கிலவிக்கிப் பக்கத்திலும் மாற்றங்களைச் செய்யலாம்.
# விக்கிப்பீடியா:விக்கித்திட்டம் மருத்துவம்/மொழிபெயர்ப்புச் சிறப்புப் பணிப்பிரிவு/கட்டுரைகள் தெரிவு

## அட்டவணை
| 30 | Chronic obstructive pulmonary disease | நெடுங்கால சுவாச அடைப்பு நோய் | <small>கூகிள் மொழிபெயர்ப்புக் கட்டுரை</small> | <small>பரிந்துரைக்க வேண்டுமா?</small> | <small>**நெடுங்கால சுவாச அடைப்பு நோய்** சரியான தலைப்பா? இல்லையெனில் சரியான தலைப்பை இங்கே தரவும்</small> | <small>பரிந்துரைப்பின், மொழிபெயர்ப்பின் பின் திருத்தங்களுடன் பதிவேற்றப்பட்டு, பின்னர் கூகிள் கட்டுரை நீக்கப்படலாம். பரிந்துரைக்காவிடின், கூகிள் கட்டுரையைத் திருத்தலாம்</small>. |  |
| 31 | Epilepsy | கால்-கை வலிப்பு | <small>கூகிள் மொழிபெயர்ப்புக் கட்டுரை</small> | <small>பரிந்துரைக்க வேண்டுமா?</small> | <small>**கால்-கை வலிப்பு** சரியான தலைப்பா? இல்லையெனில் சரியான தலைப்பை இங்கே தரவும்</small> | <small>பரிந்துரைப்பின், மொழிபெயர்ப்பின் பின் திருத்தங்களுடன் பதிவேற்றப்பட்டு, பின்னர் கூகிள் கட்டுரை நீக்கப்படலாம். பரிந்துரைக்காவிடின், கூகிள் கட்டுரையைத் திருத்தலாம்</small> |  |
| 32 | Hypothyroidism | தைராய்டு சுரப்புக் குறை | <small>கூகிள் மொழிபெயர்ப்புக் கட்டுரை</small> | <small>பரிந்துரைக்க வேண்டுமா?</small> | <small>**தைராய்டு சுரப்புக் குறை** சரியான தலைப்பா? இல்லையெனில் சரியான தலைப்பை இங்கே தரவும்</small> | <small>பரிந்துரைப்பின், மொழிபெயர்ப்பின் பின் திருத்தங்களுடன் பதிவேற்றப்பட்டு, பின்னர் கூகிள் கட்டுரை நீக்கப்படலாம். பரிந்துரைக்காவிடின், கூகிள் கட்டுரையைத் திருத்தலாம்</small> |  |
| 29 | Circumcision | டெளன் நோய்க்கூட்டறிகுறி | <small>பதிவுசெய்த பயனர்களின் கட்டுரை</small> | <small>பரிந்துரைக்கலாமா?</small> | 9,314 | <small>மொழிபெயர்ப்பின் பின்னர், பதிவேற்றி, ஏற்கனவே உள்ள கட்டுரையுடன் இணைக்கலாமா?</small> | } |
# இந்திய மொழிகளின் நடுவண் நிறுவனம்

**இந்திய மொழிகளின் நடுவண் நிறுவனம்** (En: Central Institutue of Indian Languages) இந்திய அரசின் மனிதவள மேம்பாட்டு அமைச்சகம், உயர்கல்வித் துறையின் கீழ் கர்நாடக மாநிலம், மைசூரில் செயல்படும் நிறுவனம் ஆகும். இந்திய மொழிகளின் நடுவண் நிறுவனம், 1981 முதல் இந்திய அரசு மொழிகள் மற்றும் சிறுபாண்மை மொழிகளின் மேம்பாட்டிற்காகவும் பயிற்றுவிக்கவும் செயல்படுகிறது..
# இந்திய மொழிகளின் நடுவண் நிறுவனம்

## மண்டலங்கள்

இந்திய மொழிகளின் வளர்ச்சி மற்றும் ஆய்வுப்பணிக்காக இந்நிறுவனம் இந்தியாவில் ஐந்து மண்டலங்களில் செயல்படுகிறது. இந்நிறுவனத்தின் மண்டலங்களும் பயிற்றுவிக்கும் மொழிகளும்:
1. தென் மண்டல மொழிகளின் மையம், மைசூர், கர்நாடக மாநிலம் : தமிழ், கன்னடம், தெலுங்கு மற்றும் மலையாள மொழிகள்.
1. கிழக்கு மண்டல மொழிகளின் மையம், புவனேசுவரம், ஒரிசா மாநிலம்: வங்காள மொழி, மைதிலி மொழி, ஒடியா மொழி மற்றும் சந்தாலி மொழிகள்.
1. வட மண்டல மொழிகளின் மையம், பாட்டியாலா, பஞ்சாப் மாநிலம்: டோக்ரி, காஷ்மீரி மொழி, பஞ்சாபி மொழிமற்றும் உருது மொழிகள்.
1. மேற்கு மண்டல மொழிகளின் மையம், புனே, மகாராஷ்டிர மாநிலம்: குஜராத்தி, இராஜஸ்தானி, கொங்கணி மொழி, மராத்தி மற்றும் சிந்தி மொழிகள்.
1. வடகிழக்கு மண்டல மொழிகளின் மையம், குவஹாத்தி, அசாம் மாநிலம்: அசாமிய மொழி, போடா, மணிப்புரி மற்றும் நேபாளி மொழிகள்.
| தென் மண்டலம், மானசங்கோத்ரி, மைசூர் - 570 006 | கன்னடம், மலையாளம், தமிழ், தெலுங்கு |  |
| --- | --- | --- |
| கிழக்கு மண்டலம், லக்ஷ்மிசாகர், புவனேஷ்வர், - 751 006. | பெங்காலி, மைதிலி, ஒரியா, சந்தாளி |  |
| வடக்கு மண்டலம், பஞ்சபி பல்கலைக்கழக வளாகம், பட்டியாலா - 147 002 | டோக்ரி, காஷ்மீரி, பஞ்சாபி, உருது |  |
| மேற்கு மண்டலம், டேக்கான் கல்லூரி வளாகம், புனே - 411 006 | குஜராத்தி, கொங்கணி, மராத்தி, சிந்தி |  |
| உருது கற்பித்தல் மற்றும் ஆராய்ச்சி மையம், சப்ரூன், சோலன் - 751 006 | உருது |  |
| உருது கற்பித்தல் மற்றும் ஆராய்ச்சி மையம், ஜிசி/42-ஷி, விபூதி கண்ட், கோம்தி நகர், லக்னோ - 226 010 | உருது |  |
| வடகிழக்கு மண்டலம், 3931, பெல்தோலா, கல்லூரிச் சாலை, பெல்தோலா, கோகாத்தி - 781 028 | அஸாமி, போடோ, மணிப்புரி, நேபாளி | } |
# இந்திய மொழிகளின் நடுவண் நிறுவனம்

## மையங்கள்

இந்திய அரசு மொழிகள் மற்றும் சிறுபாண்மை மொழிகளின் வளர்ச்சிக்காக, இந்திய மொழிகள் நடுவண் நிறுவனம் ஏழு மையங்கள்களை நிறுவியுள்ளது:
1. இந்திய பாரம்பரிய மொழிகளுக்கான மையம்
1. மலைவாழ் இன மொழிகள், சிறு மொழிகள், அழிவுறும் நிலையில் உள்ள மொழிகள் மற்றும் மொழிகளுக்கான கொள்கை வகுத்தல் தொடர்பான மையம்.
1. இந்திய மொழிகள் தொடர்பான அகராதியியல், நாட்டுப்புறவியல், இலக்கியம், மொழிபெயர்ப்பு தொடர்பான படிப்புகள் மையம்.
1. இந்திய மொழிகளின் படிப்பறிவு தொடர்பான படிப்புகள் மையம்.
1. இந்திய மொழிகளின் வளர்ச்சி தொடர்பான ஆய்வுக்கூடம் மற்றும் மதிப்பாய்வு மையம்.
1. இந்திய மொழிகளின் வளர்ச்சிக்கு தேவையான கருவிகளை உற்பத்தி செய்தல், நூல்கள் வெளியீடு மற்றும் விற்பனை மையம்.
1. அனைத்து இந்திய மொழிகளுக்கான செய்தித் தொடர்பு மையம்.
# இந்திய மொழிகளின் நடுவண் நிறுவனம்

## செம்மொழிகள் ஆய்வு மையம்

இந்நிறுவனம் தமிழ், தெலுங்கு மற்றும் கன்னட செம்மொழிகளை ஆய்வு செய்வதற்கு ஒரு ஆய்வு மையம் நடத்துகிறது.
# இந்திய மொழிகளின் நடுவண் நிறுவனம்

## இந்நிறுவனம் வழங்கும் விருதுகள்

சிறுபான்மை இன மக்களின் மொழி வளர்ச்சிக்காக, சிறுபான்மை இனத்தவர் எழுதிய சிறப்பான நூல்களுக்கு பாஷா பாரதி சம்மன் எனும் பெயரில் பணத்துடன் கூடிய விருதுகள் வழங்கிச் சிறப்பு செய்கிறது.